CELEX: 62010TN0069
Language: da
Date: 2010-02-18 00:00:00
Title: Sag T-69/10: Sag anlagt den 18. februar 2010 — IRO mod Kommissionen

17.4.2010   
            
            
               DA
            
            
               Den Europæiske Unions Tidende
            
            
               C 100/61
            
         Sag anlagt den 18. februar 2010 — IRO mod Kommissionen
   (Sag T-69/10)
   2010/C 100/90
   Processprog: italiensk
   
      Parter
   
   
      Sagsøger: Industrie Riunite Odolesi SpA (IRO) (Via Brescia, Italien) (ved avvocati A. Giardina og P. Tomassi)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede beslutning annulleres.
            
         
               —
            
            
               Subsidiært ophæves eller nedsættes bøden pålagt ved den anfægtede beslutning.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Søgsmålsgrundene og de væsentligste argumenter er de samme som påberåbt i sag T-55/10, SP mod Kommissionen.
   Sagsøgeren har særligt gjort gældende:
   
               —
            
            
               Der er foretaget urigtig retsanvendelse og overskridelse af beføjelser, eftersom Kommissionen har vedtaget den anfægtede beslutning, hvori sagsøgeren blev straffet for at have deltaget i et angiveligt priskartel, uden at den har undersøgt alle berettigende dokumenter, idet bilagene med pristabellerne ikke foreligger.
            
         
               —
            
            
               De processuelle bestemmelser i forordning (EF) nr. 1/2003 (1) er tilsidesat, da Kommissionen, efter at Retten i Første Instans havde annulleret beslutningen af 17. december 2002, K(2002) 5087 endelig udg., vedtog beslutningen uden at foretage nogen processuelle skridt, såsom at tilsende parterne en klagepunktsmeddelelse og/eller at høre parterne endsige involvere de nationale myndigheder, hvorved hele Kommissionens procedure blev ufuldstændig, usammenhængende og ulovlig, ligesom de nævnte virksomheders ret til forsvar er tilsidesat.
            
         
               —
            
            
               Der foreligger manglende oplysning af sagen og begrundelse, eftersom Kommissionen ikke har foretaget en korrekt vurdering af de forhold, der er fremkommet under sagens oplysning hvad angår det relevante markeds omfang og det påståede kartels virkning.
            
         Subsidiært har sagsøgeren påstået ophævelse eller nedsættelse af bøden pålagt ved den anfægtede beslutning.
   
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT L 1 af 4.1.2003, s. 1).